Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Sodenaren Administrazio Kontseiluaren 2020ko urriaren 27ko aktari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Garapen Ekonomiko eta Enpresarialeko kontseilariak idatziz erantzun dezan:

Sodenaren Administrazio Kontseiluaren 2020ko urriaren 27ko aktan jasotzen denez, zuzendariak informazioa eman zuen honako gaiari buruz: “ETEak, mikroETEak eta langile autonomoak norbera babesteko ekipamenduez hornitzeko erosketa kudeatzearekin lotutako akordioaren inguruko arazoak; hainbat aukera proposatzen da, guztiak egungo stocka murriztera bideratuak”

1- Zein zen stocka une hartan?

2- Zer aukera proposatu zen?

Iruñean, 2022ko irailaren 1ean

Foru parlamentaria: Cristina Ibarrola Guillén